ຍີ່ປຸ່ນ ກຽມພ້ອມ ເພື່ອຮັບມື ກັບການຍິງ ລູກສອນໄຟ ຂອງເກົາຫຼີເໜືອ (ເບິ່ງສະໄລດ໌ກັບວີດີໂອ)
ຍີ່ປຸ່ນ ຍົກລະດັບການກຽມພ້ອມຂອງກອງທັບ ເພື່ອຮັບມືກັບ ການຍິງລູກສອນໄຟຂອງເກົາຫລີເໜືອ ທີ່ຈະສົ່ງດາວທຽມຂຶ້ນ ສູ່ວົງໂຄຈອນ.
ແຜນການຂອງເກົາຫຼີເໜືອ ໃນການດຳເນີນຄວາມພະຍາຍາມ ເທື່ອທີ 3 ທີ່ຈະສົ່ງດາວທຽມ ຂຶ້ນສູ່ວົງໂຄຈອນນັ້ນ ໄດ້ພາໃຫ້ມີການກຽມພ້ອມທາງທະຫານຢູ່ ທີ່ປະເທດຍີ່ປຸ່ນ ເຈົ້າໜ້າທີ່ ຂອງຍີ່ປຸ່ນແລະເຈົ້າໜ້າທີ່ໃນປະເທດອື່ນໆກ່າວວ່າ ການຍິງຈະຫຼວດເພື່ອສົ່ງດາວທຽມຊຶ່ງຄາດ ວ່າ ຈະມີຂຶ້ນໃນກາງເດືອນເມສານີ້ ຈະເປັນການລ່ວງລະເມີດ ຕໍ່ມະຕິຂອງອົງການສະຫະປະ ຊາຊາດ ທີ່ຫ້າມບໍ່ໃຫ້ເກົາຫຼີເໜືອ ນຳໃຊ້ເທັກໂນໂລຈີ ລູກສອນໄຟຂີປະນາວຸດນັ້ນ Steve Herman ຜູ້ສື່ຂ່າວຂອງວີໂອເອ ມີລາຍງານກ່ຽວກັບເລື່ອງນີ້ ຈາກກຸງໂຕກຽວ ບາງທີ ມັນອາດຈະເປັນການກຽມພ້ອມທາງທະຫານໃນລະດັບສູງສຸດ ສຳຫຼັບກອງທັບຍີ່ປຸ່ນ ນັບແຕ່ສົງຄາມໂລກຄັ້ງທີ 2 ເປັນຕົ້ນມາ ກໍເປັນໄດ້ ຍີ່ປຸ່ນໄດ້ສົ່ງກຳປັ່ນລົບຈຳນວນນຶ່ງທີ່ມີຄວາມສາມາດໃນການຍິງທຳລາຍລູກສອນໄຟອອກໄປ ປະຈຳໜ້າທີ່ຢູ່ກາງທະເລ ແລະໄດ້ຕິດຕັ້ງລະບົບປ້ອງກັນລູກສອນໄຟຢູ່ຕາມເກາະດອນຕ່າງໆ ທີ່ຢູ່ເຂດນອກແລະແມ່ນກະທັງໃນເຂດໃຈກາງກຸງໂຕກຽວກໍມີການຕັ້ງລະບົບດັ່ງກ່າວເຊັ່ນກັນ ກຳລັງທະຫານຂອງສະຫະລັດໃນປະເທດຍີ່ປຸ່ນກໍໄດ້ຮັບຄຳສັ່ງທີ່ຄ້າຍຄືກັນ ໃຫ້ຢູ່ໃນທ່າກຽມ ພ້ອມ ທີ່ເກາະ Ishigaki ຊຶ່ງເປັນເກາະດອນທີ່ສອກຫຼີກຫ່າງໄກຂອງຍີ່ປຸ່ນນັ້ນ ປະຊາຊົນບາງຄົນ ເວົ້າວ່າ ການກະກຽມຂອງພວກທະຫານເຮັດໃຫ້ເຂົາເຈົ້າຮູ້ສຶກບໍ່ສະບາຍໃຈແຕ່ປະຊາຊົນຄົນ ນຶ່ງອາໄສຢູ່ທີ່ເກາະດັ່ງກ່າວເວົ້າວ່າ ຊາຍຄົນນີ້ເວົ້າວ່າ ແຕ່ທ່ານ Noriyuki Shikata ໂຄສົກຂອງທຳນຽບນາຍົກລັດຖະມົນຕີຍີ່ປຸ່ນກ່າວວ່າ ມັນບໍ່ ແມ່ນການສະແດງປະຕິກິລິຍາ ເກີນຂອບເຂດແຕ່ຢ່າງໃດເລີຍ ທ່ານ Shikata ເວົ້າວ່າ ການກະກຽມຂອງຍີ່ປຸ່ນແລະເກົາ ຫຼີໃຕ້ ທີ່ຈະຍິງທຳລາຍລູກສອນ ໄຟຂອງເກົາຫຼີເໜືອຖ້າລູກສອນ ໄຟດັ່ງກ່າວ ຫາກອອກຈາກທິດ ທາງແລະບິນຂ້າມດິນແດນຂອງ ພວກເຂົາເຈົ້ານັ້ນໄດ້ພາໃຫ້ມີການ ຂົ່ມຂູ່ຄັ້ງໃໝ່ຈາກພຽງຢາງ ໂດຍ ທີ່ເກົາຫຼີເໜືອເວົ້າວ່າການກະທຳ ແບບນີ້ອາດຈະໝາຍເຖິງສົງຄາມ ແລະ ຕົນກໍຈະທຳການຕອບໂຕ້ ທາງທະຫານໃນທັນທີ ໂຄສົກຍິງຂອງໂທລະພາບເກົາຫຼີ ເໜືອປະກາດວ່າ ຖ້າເຈົ້າໜ້າທີ່ຍີ່ປຸ່ນແນມເຫັນວ່າ ລູກສອນໄຟຂອງເກົາຫຼີເໜືອຢູ່ໃນເສັ້ນທາງທີ່ຈະຕົກໃສ່ປະ ເທດຍີ່ປຸ່ນແລ້ວ ຍີ່ປຸ່ນກໍຈະອອກຄຳເຕືອນຜ່ານລະບົບເຕືອນໄພສຸກເສີນເພື່ອແຈ້ງໃຫ້ປະຊາ ຊົນຊາບໃນທັນທີ ທ່ານ Shikata ຮອງຫົວໜ້າຝ່າຍປະຊາສຳພັນຂອງຄະນະລັດຖະບານ ຍີ່ປຸ່ນເວົ້າວ່າ ຍີ່ປຸ່ນແມ່ນຈະກຽມພ້ອມ ບໍ່ວ່າສິ່ງໃດຈະເກີດຂຶ້ນ ທ່ານ Shikata ເວົ້າວ່າ ສ່ວນສະມາຊິກສະພາ Ichiro Aisawa ຊຶ່ງເປັນປະທານຄະນະກຳມະການກິດຈະການຕ່າງ ປະເທດຢູ່ໃນສະພາຂອງພັກຝ່າຍຄ້ານກ່າວວ່າ ທ່ານ Aisawa ເວົ້າວ່າ ຖ້າການຍິງລູກສອນໄຟດັ່ງກ່າວ ຫາກດຳເນີນໄປຕາມກຳນົດການແລ້ວ ເຈົ້າໜ້າທີ່ຍີ່ປຸ່ນກ່າວ ວ່າ ຕົນຈະຊຸກຍູ້ໃຫ້ມີການລົງໂທດໜັກຂຶ້ນຕື່ມຕໍ່ເກົາຫຼີເໜືອແລະຜູ້ນຳຄົນໃໝ່ທີ່ຍັງໜຸ່ມນ້ອຍ ທ່ານກິມຈົງອຸນນັ້ນ